Lifestyle Tips : চেনী এৰিব পৰা নাই যদি খাবলৈ আৰম্ভ কৰক কোকোনাট ছুগাৰ! Coconut sugar is very helpful for your lifestyle, Know benifits- News18 assam\nHome » photogallery » health-well-being »Lifestyle Tips : 'চেনী' এৰিব পৰা নাই যদি খাবলৈ আৰম্ভ কৰক 'কোকোনাট ছুগাৰ'\nLifestyle Tips : 'চেনী' এৰিব পৰা নাই যদি খাবলৈ আৰম্ভ কৰক 'কোকোনাট ছুগাৰ'\nঅধিক চেনী (Sugar) খোৱাটো শৰীৰৰ বাবে ক্ষতিকাৰক। চেনীক চিকিৎসকসকলে বগা বিহ (White Poison) বুলিও কয়। সেয়ে সাধাৰণ চেনীৰ পৰিৱৰ্তে বহুলোকে আজিকালি কোকোনাট চেনী (Coconut Sugar) বাছনি কৰিছে।\n। November 16, 2021, 17:48 IST\nশীত কাল আহিছে। প্ৰায় সকলোৱে শীতকাল আৰু উৎসৱৰ বতৰৰ আমেজ লৈছে সকলোৱে। এই সময়ছোৱাত সকলোৰে ঘৰত বিভিন্ন ধৰণৰ খাদ্য সম্ভাৰৰ আয়োজন কৰা হয়। আৰু প্ৰায়বোৰ ব্যঞ্জনত চেনীৰ ভূমিকাই অধিক। কিন্তু প্ৰয়োজনতকৈ অধিক চেনী খোৱাটো শৰীৰৰ বাবে ক্ষতিকাৰক। চেনীক চিকিৎসকসকলে বগা বিহ (White Poison) বুলিও কয়। সেয়েহে সাধাৰণ চেনীৰ পৰিৱৰ্তে, বহুলোকে আজিকালি জীৱনশৈলীত কোকোনাট চেনী (Coconut Sugar) বাছনি কৰিছে। আজিকালি খাদ্যৰ সোৱাদৰ লগতে স্বাস্থ্যৰ কথাও মনত ৰাখি খাদ্য প্ৰস্তুত কৰা হয়। বেছিভাগ লোকৰে স্বাস্থ্যকৰ খাদ্য খোৱাৰ প্ৰৱণতা বাঢ়িছে। আৰু যিকোনো মিঠাই স্বাস্থ্যকৰ কৰাৰ বাবে নাৰিকল চেনী (Coconut Sugar) অতি উপকাৰী।\nকি এই কোকোনাট চেনী?\nনাৰিকল ফুল বা নাৰিকল গছৰ মুচিৰ পৰা মিঠা ৰস ওলাই আহে। এই নাৰিকল মুচি কাটি তাত পাত্ৰ এটা ওলোমাই ৰস সংগ্ৰহ কৰা হয় আৰু তাৰ পিছত গুড় তৈয়াৰ কৰাৰ ধৰণে উতলাই থাকিলে ই ৰঙা হৈ পৰে আৰু তাৰ পিছত চেনী তৈয়াৰ হয়। এই চেনী দানা সাধাৰণ চেনীৰ দৰে ডাঙৰ বা মজলীয়া নহয়, ইয়াতকৈ যথেষ্ট সৰু। বৰ্তমান, চিকিৎসকে পৰামৰ্শ দিয়ে যে ডায়েবেটিচ ৰোগীৰ পৰা সাধাৰণ লোকলৈকে সকলোকে বিকল্প হিচাপে এই নাৰিকল চেনী খাব লাগে।\nকোকaনাট চেনী কিয় খাব লাগে?\nবেকিঙত কোকোনাট চেনী : কোকোনাট চেনী ব্ৰাউন চুগাৰৰ দৰে দেখা যায় কিন্তু ব্ৰাউন চুগাৰৰ পৰা ইয়াৰ সোৱাদ পৃথক। কোকোনাট চেনী গুড়ৰ দৰে খাব লাগে। সাধাৰণ চেনীতকৈ গলিবলৈ অলপ বেছি সময় লাগে। এই চেনী চাহ, কফী সকলোতে ব্যৱহাৰ কৰিব পাৰি।\nএই চেনী তৈয়াৰ কৰাত কোনো জন্তুৰ ক্ষতি নহয়\nসাধাৰণ পৰিশোধিত চেনী বা চেনী প্ৰস্তুত কৰোঁতে কেতিয়াবা জন্তুj হাড়ৰ পাউডাৰ প্ৰয়োজন হয়। কিন্তু এই কোকোনাট চেনী প্ৰস্তুতৰ ক্ষেত্ৰত বিশেষ একো প্ৰয়োজন নাই আৰু ইয়াক সম্পূৰ্ণৰূপে গছৰ ৰসেৰে তৈয়াৰ কৰা হয়। যিটো কেৱল ভেগানসকলৰ বাবেই ভাল নহয় কিন্তু সকলোৰে স্বাস্থ্যৰ বাবেও উপকাৰী।\nকোকোনাট চেনীত প্রচুৰ পৰিমাণে ইলেকট্রোলাইট থাকে\nহৃদযন্ত্ৰ, স্নায়ু আৰু পেশী স্বাভাৱিক আৰু ভাল ৰাখিবলৈ শৰীৰত ইলেক্ট্ৰলাইটৰ প্ৰয়োজন। ইলেক্ট্ৰলাইটে দেহত পানী হিচাপে কাম কৰে। কোকোনাট চেনীত যথেষ্ট পৰিমাণে ইলেক্ট্ৰলাইট থাকে। ফলস্বৰূপে এই চেনীয়ে শৰীৰ স্বাস্থ্যৱান ৰাখে। ইয়াত যথেষ্ট পটাছিয়াম, মেগনেছিয়াম আৰু ছডিয়াম থাকে আৰু শৰীৰ স্বাস্থ্যৱান ৰখাত সহায় কৰে। পটাছিয়াম কোকোনাট চেনীত সাধাৰণ চেনীতকৈ শ শ গুণ বেছি থাকে।\nকোকোনাট চেনীত যথেষ্ট পৰিমাণৰ ইনচুলিন থাকে যি আহাৰৰ আঁহ হিচাপে কাম কৰে আৰু পাকস্থলী স্বাস্থ্যৱান ৰাখে। এই উপাদানটোৱে মলাশয়ৰ কৰ্কট ৰোগ প্ৰতিৰোধ কৰে আৰু হজম আৰু বিপাক উন্নত কৰে যাৰ ফলত তেজত শৰ্কৰাৰ স্তৰ নিয়ন্ত্ৰণত থাকে।\nসাধাৰণ চেনীত বিশুদ্ধ চুক্ৰ'জ (Sucrose) থাকে। কিন্তু এই চুক্ৰ'জ নাৰিকল চেনীত বহুত কম থাকে। তদুপৰি নাৰিকল চেনীৰ ক্ষতিকাৰক প্ৰভাৱ নাই কিয়নো ইয়াত স্বাস্থ্যকৰ উপাদান যেনে এণ্টিঅক্সিডেণ্ট, আঁহ আৰু অন্যান্য উপাদান থাকে।\nকোকোনাট চেনীত ভিটামিন চি (Vitamin C) থাকে যি ৰোগ প্ৰতিৰোধ ক্ষমতা বৃদ্ধি কৰাত সহায় কৰে। ই ছাল আৰু চুলিও ভালে ৰাখে। ইয়াত নাইট্ৰ'জেন থাকে যি কাৰ্ডিওভাস্কুলাৰ স্বাস্থ্য ভালে ৰাখে। ইয়াত থকা লো, জিংক, কেলচিয়ামে শৰীৰ স্বাস্থ্যৱান কৰি ৰখাত সহায় কৰে।\nল' গ্লাইচেমিক ইনডেক্স\nসাধাৰণ চেনীত ৬৫ শতাংশ গ্লাইচেমিক সূচক থাকে কিন্তু কোকো নাট চেনীত মাত্ৰ ৩৫ শতাংশ থাকে। যিটো এটা ফলত থকা গ্লাইচেমিক সূচকৰ সমান।\nএনে গুণৰ বাবেই চিকিৎসকসকলে বৰ্তমান ডায়েবেটিচ ৰোগীসকলক সাধাৰণ চেনীৰ সলনি কোকোনাট চেনী ব্যৱহাৰ কৰিবলৈ পৰামৰ্শ দিবলৈ আৰম্ভ কৰিছে।
